Douglas Adams

Douglas Noel Adams (Cambridge, 11 maart 1952 – Santa Barbara (Kalifornje), 11 maaie 2001) wie in Ingelsktalige skriuwer, út Ingelân. 
Hy hie it St. Johns College folge yn Cambridge, dêr't er Ingelsk studearre.

Hy hat in ferskaat oan wurk hân. Under oaren hat er meiholpen oan Monty Python's Flying Circus, en meiskreaun oan Dr. Who. Syn grutte sukses kaam  lykwols doe't er it harkspul fan The Hitchhiker's Guide to the Galaxy die, en it boek dêrfan. It wie sa'n grut sukses dat der platen fan úbrocht waarden, en hy skreau it ferhaal út ta in trilogy yn fiif parten. Der waard fierder harkspul fan spile, en in tillefyzjesearje. Uteinlik kaam der ek in film fan, dêr't Adams al oan meiskreau, mar dy't earst nei syn dea filme waard. Oar wurk wie syn boeken oer Dirk Gently's Holistic Detective Agency.

 Oerset 
Yn it Nederlânsk binne de boeken útbrocht as Het Transgalactisch Lifterhandboek, en dêr is ek in Nederlânsk harkspul nei makke. Yn it Frysk is der allinnich in oersetting fan ien haadstik fan it boek The Restaurant at the End of the Universe. Dat soe "It restaurân oan de ein fan it universum" west hawwe moatten, mar skynber is de grap dat it de ein fan alles is de oersetter ûntkaam, dat it is oerset as gong it oer de ein fan de molkwei.

Kategory:Ingelsk romanskriuwer
Kategory:Ingelsk science fiction-skriuwer
Kategory:Ingelsk skriuwer fan komyske fiksje
Kategory:Ingelsk senarioskriuwer
Kategory:Ingelsk harkspulskriuwer
Kategory:Ingelsk berneboekeskriuwer
Kategory:Ingelsk fideospultsjesûntwerper
Kategory:Ingelsk publisist
Kategory:Ingelsk essayist
Kategory:Ingelsk humanist
Kategory:Ingelsk ateïst
Kategory:Ingelsk sosjaal aktivist
Kategory:Persoan berne yn 1952
Kategory:Persoan stoarn yn 2001